Den Nord-Cimbriske Tilskuer, 1838-07-21
Politiske Nyheder. Krig eller Fred, Tvende vigtige Qvæstioner synes i denne Tid at kunne blive farlige for den almindelige Fred, nemlig de orientalske og de belgiske Anliggender. J Anledning af de Første talte man den 11te Juli paa Børsen i Paris meget om det Usandsynlige ved Efterretningen om Russernes Jndtog i Teheran; imidlertid er det dog høist mærkeligt, at der i Odessa udrustes en russisk Eskadre til maaskee at agere mod Circassien, eller til et hemmeligt Angreb et eller andetsteds; en Deel af denne Eskadre krydsede allerede i Juni ved Indgangen til Bosperus, og nu meldes der fra Berlin under 11te Juli, at en Deel af den for Tiden i Kongeriget Polen stationerede Armee ventede hvert Øieblik Ordre til Opbrud; flere af Generalstabens Officerer vare allerede sendte afsted til Bukowinas og Moldaus Grændse, og det under Grev Woronsow ved Odessaværende Armeecorps, havde faaet Ordre at samle sig. Den engelske og franske Flaade forstærkes betydelig og forsamles i Masse i de levantiske Farvande, og skulle det virkelig være det franske og engelske og maaskee det russiske Cabinets Hensigt med Magt at ville tvinge Vicekongen af Ægypten til Lydighed mod Porten, da vil der behøves en betydelig Magt, og det bekræfter sig nu, saavel fra den tyrkiske Hovedstad, som ved det engelske Dampskib Constances Ankomst til Toulon, at Mehemed Alt har proclameret Ægyptens ubetingede Uafhængighed," og at han træffer store Anstalter til Forsvar mod et tyrkisk Angreb. Fra Constantinopel selv skrives under 20de Juni, at i Følge den dertil indtrufne Beretning fra Alexandrien, havde Vicekongen formelig erklæret sig uafhængig; Sultanen havde derfor holdt stort Statsraad, og havde man der fattet den eenstemmige Beslutning at bekrige Mehemed Ali. De fremmede Gesandtere havde ogsaa erholdt Kundskab herom, og 2 af de store Magters Repræsentantere havde søgt at bevæge Porten til at standse med Udfærdigelsen af Befalingen til Fiendtlighedernes Begyndelse, mod at de have paataget sig at anvende ethvert Middel til at bringe Mehemed Ali tilbage til sin Pligt. Courerer skulle strax være afgangne i alle Retninger til Lands og Søes, og sandsynligviis ville de franske og engelske Krigsskibe ufortøvet skride til en Blokade af den ægyntiske Kyst, og derved tvinge Vicekongen til at tage sin Uafhængigheds=Erklæring tilbage. - Med Hensyn til den belgiske Qvæstion, da meldes nu fra Nederrhin den mærkelige Efterretning, at alle Krigsreserver ere indkaldte, og et heelt Corps af Forbundsarmeen skal sættes paa Krigsfod, og dette igjen danne en Deel af Forbundsarmeen, som skal concentrere sig ved den belgiske Grændse, tilGrændsestederne ere allerede afgaaet befaling til at holde sig færdige til Modtagelse af disse Tropper. Forbundet træder paa denne Maade, for første Gang med draget Sværd frem for at hævde dets Rettigheder, hvad vil Belgien sige til denne Demonstration? Dette er Spørgsmaalet, hvorom alting dreier sig. Kong Leopold af Belgien er den 8de Julii indtruffet til Paris med Gemalinde, formodentlig for mundtlig at erfare hans Svigerfaders Anskuelse af Sagen; og man troer at Kong Ludvig Philip vil fraraade al Modstand, skjøndt paa den anden Side et mægtigt Partie i Belgien vil søge at forsvare den Deel af Limburg og Luxemburg, som efter de 24 Artikler skulle overdrages til Holland. Da Antverpens Beleiring fandt Sted, terede man at det var Begyndelsen til en almindelig Krig; men man tog Feil; imidlertid lader det sig dog ikke benægte, at man med Ængstelighed imødeseer det første fjendtlige Skridt, da Følgerne ikke lade sig beregne. Dog ere Penge=Godtgjørelserne de vigtigste, og man imødeseer med Spænding Londonner-Conferentsens første Protocol.